## La Generalitat reforça el servici de TRAM per a facilitar l’accés a les activitats d’‘Escala a Castelló 2025’

*** Durant els dies 26 i 27 d’abril s’intensificarà el servici entre les 12:00 i les 20:00 hores
* El servici nocturn es reforçarà fins a les 00:00 hores cada 30 minuts i entre les 00:00 i les 03:00 hores de la matinada, cada hora**

La Conselleria de Medi Ambient, Infraestructures i Territori reforçarà el servici de TRAM de Castelló durant el cap de setmana del 26 i 27 abril amb l’objectiu de facilitar el transport públic per a assistir a les activitats organitzades amb motiu de l’esdeveniment ‘Escala a Castelló 2025’, que se celebrarà al Grau.

Amb esta finalitat, el servici de TRAM tindrà un vehicle de reforç entre les 12:00 i les 20:00 hores el dissabte 26 i el diumenge 27 d’abril. Este vehicle no tindrà eixides prefixades, la seua principal funció serà evitar aglomeracions en les parades de TRAM.

Així mateix, el dissabte 26 d’abril es reforçarà el servici nocturn amb un vehicle fins a les 00:00 hores amb una freqüència cada 30 minuts. Entre les 00:00 i les 03:00 hores de la matinada, hi haurà servici de TRAM cada hora.

Amb esta mesura, la Conselleria vol facilitar una mobilitat sostenible i accessible, així com garantir el servici de transport públic durant la celebració d’esdeveniments com el d’‘Escala a Castelló’, en el qual es preveu l’assistència d’un gran nombre de persones.

La VIII edició d’‘Escala a Castelló’ se celebra del 24 al 28 d’abril, amb la participació de 13 embarcacions. Les visites als vaixells es complementen amb una àmplia oferta d’activitats al Grau de Castelló.

Fecha: 24/04/2025